b'\n_START_ARTICLE_\nPoltergeist (elokuva)\n_START_SECTION_\nJuoni\n_START_PARAGRAPH_\nElokuva kertoo Freelingin perheest\xc3\xa4, johon kuuluu is\xc3\xa4 Steve ja \xc3\xa4iti Diane sek\xc3\xa4 lapset Dana, Robbie ja Carol Anne. Perhe el\xc3\xa4\xc3\xa4 rauhallista el\xc3\xa4m\xc3\xa4\xc3\xa4, kunnes Carol Annen rakas undulaatti kuolee. Samoihin aikoihin alkavat talossa my\xc3\xb6s tuolit vaihtaa oudosti paikkojaan, ja perhe ihmettelee, kuinka koira haukkuu tyhj\xc3\xa4\xc3\xa4, aivan kuin aistisi jonkun l\xc3\xa4sn\xc3\xa4olon. Carol Anne alkaa puhua televisiolle, ja vanhempien ihmetelty\xc3\xa4 t\xc3\xa4t\xc3\xa4 h\xc3\xa4n kertoo puhuvansa \xe2\x80\x9dTV-v\xc3\xa4elle\xe2\x80\x9d. Er\xc3\xa4\xc3\xa4n\xc3\xa4 y\xc3\xb6n\xc3\xa4 vanhemmat her\xc3\xa4\xc3\xa4v\xc3\xa4t siihen, kuinka Carol Anne katsoo televisiota ja ilmoittaa, ett\xc3\xa4 TV-v\xc3\xa4ki on tullut heid\xc3\xa4n luokseen. Yht\xc3\xa4kki\xc3\xa4 esineet alkavat liikkua ja karmivat tapahtumat saavat alkunsa.'